recursal/SuperWikiNEXT-32B huggingface dataset:
**Grigori Anatoljevitš Požidajev** (Georges A. de Pogédaieff, Georgy Pozhedaev, ven. Григорий Анатольевич Пожидаев, 1894–1971) oli venäläinen taidemaalari, graafikko, lavastussuunnittelija ja kuvittaja. Hänelle on myönnetty Ranskan Kunnialegioonan kunniamerkki vuonna 1954.

Požidajev syntyi 13. tammikuuta 1894 Jaltassa ja opiskeli Moskovan maalaus-, kuvanveisto- ja arkkitehtuurikoulussa. Muutettuaan pois Neuvostoliitosta 1920 Požidajev työskenteli lyhyen aikaa Bukarestin kansallisteatterissa ja sitten Prahassa. Kesän 1923 loppuun asti hän asui Berliinissä, jossa työskenteli lavastussuunnittelijana eri teattereissa. Lokakuussa 1925 hän asettui Pariisiin, jossa työskenteli La Chauve-Souris -teatterissa. Požidajev loi puvustusluonnoksia ja maalasi yli 60 muotokuvaa Carl Theodor Dreyerin elokuvaan *Jeanne d’Arcin kärsimys*.

Požidajevin oma taidenäyttely pidettiin Cannesissa 1935. Vuoteen 1937 mennessä Požidajev jätti työt teatterissa ja keskittyi maalaamiseen ja grafiikkaan. Hän maalasi maisemia, muotokuvia, asetelmia ja loi kirjojen kuvituksia. Helmikuussa 1954 hänestä tuli Kunnialegioonan ritari. Sodanjälkeisenä aikana ja 1950-luvun loppuun saakka Požidajevin töistä järjestettiin ajoittain näyttelyitä Ranskan pääkaupungin suurimmissa taidegallerioissa. Požidajev kuoli 77-vuotiaana 3. elokuuta 1971 Ménerbessä (Provence), minne hänet haudattiin. Syyskuussa 2015 Požidajevin retrospektiivinen näyttely pidettiin Ménerbesissä, ja se esitteli yli viisikymmentä aiemmin näkemätöntä maalausta ja graafista teosta, jotka taiteilija oli luonut Provencessa ja joita säilytetään nyt yksityisissä kokoelmissa. 18. syyskuuta 2015 Ménerben Euroopan kulttuuriperinnön päivien puitteissa järjestettiin juhlallinen muistolaatan avaaminen talon julkisivuun, joka aiemmin kuului Požidajevin perheelle.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Belgia
* Yhdysvallat

 |
|  |
| Taiteenala | 
* RKD Artists
* ULAN

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Пожидаев, Григорий Анатольевич
*Aleksanteri Nevskin juhlallinen saapuminen Pihkovaan*, 1793.
*Iivana Julman Kazanin valloitus*.
*Jan Usmarin voimainkoetus*, 1796–1797.
**Grigori Ivanovitš Ugrjumov** (ven. Григо́рий Ива́нович Угрю́мов; 11. toukokuuta (J: 30. huhtikuuta) 1764 Moskova – 28. maaliskuuta (J: 16. maaliskuuta) 1823 Pietari) oli venäläinen klassismin aikakauden taidemaalari.

Grigori Ugrjumov opiskeli Pietarin taideakatemiassa vuosina 1770–1785 ja Roomassa vuosina 1785–1790. Hän maalasi etupäässä historiallisia sankariaiheita (muun muassa *Aleksanteri Nevskin juhlallinen saapuminen Pihkovaan*, *Iivana Julman Kazanin valloitus* ja *Jan Usmarin voimainkoetus* Venäläisen taiteen museossa). Ugrjumov tunnetaan myös muotokuvamaalarina. Hän toimi taideakatemian opettajana vuodesta 1791. Vuonna 1797 hänet valittiin taideakatemian akateemikoksi, vuonna 1800 professoriksi ja vuonna 1820 rehtoriksi.

Lähteet
-------

1. 1 2  *Bolšaja sovetskaja entsiklopedija, tom 26*, s. 466. Moskva: Sovetskaja entsiklopedija, 1977.
2. ↑  *Sankt-Peterburg. Petrograd. Leningrad: Entsiklopeditšeski spravotšnik*, s. 628. Moskva: Bolšaja Rossijskaja Entsiklopedija, 1992. ISBN 5-85270-037-1.
3. ↑  *Bolšaja sovetskaja entsiklopedija, tom 26*, s. 467. Moskva: Sovetskaja entsiklopedija, 1977.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Tšekki
* Alankomaat

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana

 |

 |
**Johan Niklas Edin** (s. 6. heinäkuuta 1985 Örnsköldsvik) on ruotsalainen curling-pelaaja ja olympiamitalisti. 171 senttimetriä pitkä ja 80 kilogrammaa painava Edin edustaa Karlstads CK:ta ja on nykyisin myös Ruotsin curling-maajoukkueen kapteeni.

Ura
---

Edin saavutti olympiapronssia vuoden 2014 talviolympialaisista Sotšista. Hänen kipparoimaan joukkueeseen kuuluivat myös Sebastian Kraupp, Fredrik Lindberg, Viktor Kjäll ja Oskar Eriksson. Vuoden 2010 talviolympialaisissa Vancouverissa Edinin kipparoima Ruotsi oli neljäs.

MM-kilpailuista Edin on saavuttanut kaksi kultaa vuosilta 2013 ja 2015 sekä kaksi pronssia vuosilta 2011 ja 2012. EM-kilpailuista hänellä on kolme kultaa vuosilta 2009, 2012 ja 2014 sekä yksi hopea vuodelta 2011. Sekajoukkueiden EM-kilpailuista Edin on saavuttanut kaksi hopeaa. Vuonna 2009 Edin kipparoi Ruotsin kultaan talviuniversiadeissa Harbinissa joukkueella, joka oli täysin sama kuin vuoden 2014 talviolympialaisissa.

Lähteet
-------

1. 1 2 3   (Arkistoitu – Internet Archive)
2. 1 2
Grigori Štern
**Grigori Mihailovitš Štern** (ven. Григо́рий Миха́йлович Штерн, 1900 Smila – 28. lokakuuta 1941) oli neuvostoliittolainen kenraalieversti. Stalin teloitutti hänet toisen maailmansodan aikana ilmeisen syyttömänä. Hänet rehabilisoitiin vuonna 1954.

Sotilasura
----------

Štern oli juutalaisen lääkärin poika. Hän kuului kommunistiseen puolueeseen vuodesta 1919 lähtien.

Štern toimi poliittisena komissaarina muun muassa prikaatin-, divisioonan- ja armeijakunnan komissaarina siihen asti, kunnes vuonna 1929 valmistui puna-armeijan Sota-akatemiasta. Valmistuttuaan hän vastasi Neuvostoliiton puolustusasiain kansankomissariaatin sihteeristössä arkaluontoisista ja luottamuksellisista toimeksiannoista. Vuonna 1936 hänet komennettiin 7. Ratsuväkidivisioonan komentajaksi, missä tehtävässä hän olikin siihen asti, kunnes hänet komennettiin Espanjan sisällissotaan sotilasneuvonantajaksi.

Talvisota
---------

Toisen luokan armeijakomentaja Štern komennettiin Stavkan päätöksellä 13. joulukuuta 1939 Neuvostoliiton 8. Armeijan komentajaksi korvaamaan huonosti menestynyttä divisioonankomentajaa Ivan Nikititš Habarovia. Talvisodan jälkeen Štern nimitettiin Neuvostoliiton sankariksi ja ylennettiin kenraaliarvojen käyttöönoton yhteydessä 5. kesäkuuta 1940 kenraalieverstiksi.

Talvisodan jälkeinen aika
-------------------------

Štern lähetettiin talvisodan jälkeen 22. kesäkuuta 1940 Kaukoidän rintaman komentajaksi. Myöhemmin hänet nimitettiin Neuvostoliiton puolustusasiain kansankomissariaatin ilmavalvontahallinnon päälliköksi. Saksalaisen Ju 52 -koneen päästyä lentämään huomaamatta Moskovaan Štern pidätettiin virasta 8. kesäkuuta 1941 ja teloitettiin ampumalla 28. lokakuuta 1941 tunnustettuaan kidutuksen alla osallisuutensa trotskilaiseen salaliittoon ja vakoilunsa saksalaisten hyväksi. Mitä todennäköisimmin syyttömänä teloitetun kenraalieverstin kunnia palautettiin Neuvostoliitossa elokuussa vuonna 1954.

Lähteet
-------

* Raunio, Ari; Kilin, Juri: *Itsenäisyyden puolustajat, Sodan taisteluja 1, Talvisota*. Weilin+Göös, 2005. ISBN 951-593-911-9.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Palapye** on Botswanassa oleva suurehko kaupunki, joka sijaitsee Francistownin ja Gaboronen puolivälissä. Vuosien varrella kaupungin sijainti on tehnyt siitä sopivan pysähdyspaikan eteläisen Afrikan tärkeän pohjois-etelä suuntaisen rautatien ja maantien varrella.

Vuonna 2011 kaupungissa oli noin 37 000 asukasta. Vuosina 2001-2011 väestö kasvoi 3,54 prosenttia vuodessa.

Palapyessa on myös pieni lentokenttä ja Morupule Collieryn hiilikaivos, josta saadaan tarvittava hiili Morupulen voimalaan, joka on Botswanan tärkein sähköntuottaja. Voimalassa on ryhdytty laajennustoimiin sen tuotannon lisäämiseksi yritettäessä vastata maan kasvavaan sähkönkulutukseen. Rakennustyöt alkavat 2008. Palapyessa on Lotsane Senior Secondary School, joka on hallituksen koulu, sekä useita muita ala-asteita ja peruskouluja. Kaupungissa on myös useita yksityiskouluja palvelemassa muuta opetusta.

Vuonna 1997 Palapyen sanottiin olevan Afrikan nopeimmin kasvava kylä, jonka suunniteltiin kasvattavan väestönsä kolmestakymmenestä tuhannesta sataan kahdeksaankymmeneen tuhanteen. Suunnitelmat rakentaa Botswanan toinen yliopisto Palapyehen ovat edistyneet hyvin. Rakennustöiden on arveltu alkavan vuonna 2008.

Palapyen lähellä on useita tunnettuja matkailunähtävyyksiä. Khama Rhinon eläinten suojelualue on ehkä parhaiten tunnettu. Se sijaitsee 40 kilometrin päässä Palapyesta. Alueella suojellaan sarvikuonoja. Siellä elää sekä isosarvikuonoja että pensassarvikuonoja, 30 muuta maaeläinlajia ja yli 230 lintulajia.

Tswapongin kukkuloilla on myös monia historiallisesti tärkeitä alueita. Sitä on ehdotettu Unescon maailmanperintökohteeksi. Samoin lähellä on mystinen Moremi Gorge, jossa on jatkuvasti vettä tuottavia lähteitä.

Noin 20 kilometriä Palapyesta kaakkoon, lähellä Malakan kylää, on Phalatswen jäänteet, joita kutsutaan myös nimellä Old Palapye. Alueella asui bamangwatoiksi kutsuttuja ihmisiä, joita hallitsi 1889–1902 Khama III.

Lähteet
-------

1. 1 2  Botswana *citypopulation*. Viitattu 23.12.2015.
2. ↑  Khama Rhino Sanctuary *khamarhinosanctuary.org.bw*. Viitattu 23.12.2015.
3. ↑  Tswapong Hills Cultural Landscape *Unesco World Heritage Tentative List*. Viitattu 23.12.2015.
4. ↑  Tswapong Hills and Moremi Gorge *Borswana Tourism*. Viitattu 23.12.2015.
Conor Gallagher Crystal Palacen paidassa pelaamassa vierasottelua Manchester Unitedia vastaan 5. joulukuuta 2021
**Conor John Gallagher** (s. 6. helmikuuta 2000 Epsom, Englanti) on englantilainen jalkapalloilija. Gallagherin edustama seura on Englannin Valioliigassa pelaava Chelsea. Gallagher on Chelsean oman akatemian kasvattama pelaaja ja hänen nykyinen sopimuksensa Chelsean kanssa ulottuu kesäkuun 2025 loppuun saakka. Hän on pelipaikaltaan keskikentän keskustan pelaaja.

Gallagher on pelannut lainasopimuksilla kaudella 2019–2020 mestaruussarjan Charlton Athleticissa ja Swansea Cityssä, kaudella 2020–2021 Valioliigan West Bromwich Albionissa (30 liigaottelua, kaksi maalia) sekä kaudella 2021–2022 Valioliigan Crystal Palacessa, jossa teki 34 valioliigaottelussa kahdeksan maalia. Hän on kauden 2022–2023 loppuun mennessä pelannut 99 Valioliigan ottelua ja tehnyt niissä 13 maalia. Näistä hän on Chelseassa pelannut 35 ottelua ja tehnyt kolme maalia kaudella 2022–2023.

Gallagher on pelannut seitsemän A-maaottelua Englannin maajoukkueessa ilman tehtyjä maaleja. Hän pelasi ensimmäisen A-maaottelunsa marraskuussa 2021. Hän kuului Englannin joukkueeseen MM-kilpailuissa 2022 mutta ei saanut peliaikaa. Hän on pelannut aiemmin Englannin nuorisomaajoukkueissa alle 17-vuotiaista alle 21-vuotiaisiin. Hän kuului alle 17-vuotiaiden maailmanmestaruuden vuonna 2017 voittaneeseen joukkueeseen. Hän pelasi turnauksessa viimeisen alkulohko-ottelun kokonaan ja tuli kolmessa ottelussa vaihdosta kentälle.

Lähteet
-------

1. 1 2  Conor Gallagher Transfermarkt-sivustolla (englanniksi)

Chelsea – Englannin Valioliiga
1 Kepa |
4 Badiashile |
5 Fernández |
6 Thiago Silva |
7 Kanté |
8 Kovačić |
9 Aubameyang |
10 Pulisic |
11 Félix |
12 Loftus-Cheek |
13 Bettinelli |
14 Chalobah |
15 Mudryk |
16 Mendy |
17 Sterling |
18 Broja |
19 Mount |
20 Zakaria |
21 Chilwell |
22 Ziyech |
23 Gallagher |
24 James |
26 Koulibaly |
27 D. Fofana |
28 Azpilicueta |
29 Havertz |
30 Chukwuemeka |
31 Madueke |
32 Cucurella |
33 W. Fofana |
36 Slonina |
56 Hutchinson |
67 Hall |
  Santos |
Manageri Potter

Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Conor Gallagher
**Konina** on maalaiskunta ja sen keskuskylä Sikasson alueen Koutialan piirissä Malissa. Se sijaitsee 85 kilometriä Koutialasta länteen. Kunnassa on 13 900 ja kylässä 5 100 asukasta (vuonna 2009).

Koninan kunta rajoittuu koillisessa Koutialan piirin Miénan, kaakossa Konséguélan ja Diédougoun, lounaassa Koulikoron alueen Dioïlan piirin Diédougoun ja luoteessa Ségoun alueen Blan piirin Falon kuntiin. Alue on pinnanmuodostukseltaan lähinnä tasankoa.

Kuntaan kuuluu seitsemän kylää. Asukkaat ovat enimmäkseen miniankoja. Lisäksi on fulbeja.

Seudun pääelinkeino on maatalous. Tärkeimmät viljelykasvit ovat maissi, hirssi, durra, maapähkinä ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 9.3.2018.
2. ↑  Mali - Région de Sikasso: Carte de référence *reliefweb.int*. Viitattu 9.3.2018.
3. ↑  Mali - Région de Koulikoro: Carte de référence *reliefweb.int*. Viitattu 9.3.2018.
4. ↑  Mali - Région de Ségou: Carte de référence *reliefweb.int*. Viitattu 9.3.2018.
5. 1 2 3  Plan de Sécurité Alimentaire: Commune Rurale de Konina 2006-2008 *fsg.afre.msu.edu*.  2006.  Arkistoitu 19.5.2014. Viitattu 9.3.2018.
**Dinli Metal Industrial Co. Ltd** on taiwanilainen mönkijöitä valmistava yhtiö, joka on perustettu elokuussa 1983.

Dinli logo
Yhtiö aloitti toimintansa valmistamalla moottorien osia ajoneuvoihin Kaakkois-Aasian markkinoille. Saamiensa kokemusten myötä yhtiö päätti laajentaa toimintaansa, ja ensimmäinen sen valmistama mönkijä tuli Aasian markkinoille 1996.

Suuri tekninen kehitysaskel tapahtui toukokuussa 2003, kun Dinli Metal fuusioitui yhdysvaltalaisen Cannondale -mönkijävalmistajan kanssa. Cannondale oli joutunut rahoitusvaikeuksiin ja Dinli Metal osti Pohjois-Amerikassa nopeasti mainetta saaneen Cannondalen mönkijätuotannon sekä patentit.
Yhtiön brändiksi muodostui Dinli Metal.

Perusteellisten testien ja joulukuussa 2003 EU:n myöntämän CE-sertifikaatin jälkeen päämarkkina-alueeksi kohdistui Eurooppa.
Toukokuussa 2006 valmistui tehdas nro 2 (23140m²). Marraskuussa 2007 valmistui tehdas nro 3 (27000m²).

Dinli kehitteli 700 cm³ moottoria ensimmäiseen isoon nelivetomönkijäänsä, jonka tuotanto alkoi syyskuussa 2008. Mönkijä kulkee mallinimellä DL-700 Centhor ja sitä maahantuo Suomeen Motor Power Finland Oy.
Tyypillinen espressokahvi, johon on lisätty maitoa ja vaahtoa
**Caffè macchiato** ([kafˈfɛ makˈkjaːto]), joskus myös espresso macchiato, on espressokahvijuoma, johon on lisätty pieni määrä vaahdotettua maitoa. Italian kielessä macchiato tarkoittaa "tahriintunutta" tai "täplikästä", joten caffè macchiaton kirjaimellinen käännös on "tahriintunut kahvi" tai "merkitty kahvi".

Historia
--------

Nimitys "macchiato" juontaa juurensa siitä, että baristat joutuivat näyttämään tarjoileville tarjoilijoille eron espresson ja pienen määrän maitoa sisältävän espresson välillä; jälkimmäinen oli "merkitty". Ajatus heijastuu juoman portugalinkielisessä nimessä: café pingado, joka tarkoittaa kahvia pisaralla maitoa.

Valmistus
---------

Caffè macchiatossa espresson ja maidon suhde on suurin kaikista kyseisistä ainesosista valmistetuista juomista. Tarkoituksena on, että maito pikemminkin hillitsee kuin peittää kahvin maun ja lisää samalla ripauksen makeutta. Juoma valmistetaan tyypillisesti kaatamalla pieni määrä höyrytettyä maitoa suoraan yhteen espressoannokseen. Eräässä reseptissä käytetään 5–10 grammaa (1–2 teelusikallista) maitoa, joka on kuumennettu 60–66 °C:seen. Juoma valmistetaan tyypillisesti kaatamalla pieni määrä höyrytettyä maitoa suoraan espressoannokseen.

Alueelliset muunnelmat
----------------------

Australiassa juomaa kutsutaan nimellä "macciato", ja siitä on joitakin muunnelmia. Perinteinen pitkä macciato on yleensä kaksinkertainen annos espressoa, jossa on ripaus maitoa ja suurin osa lasista jätetään tyhjäksi. Perthissä tilataan yleensä "long mac topped up", joka on kaksinkertainen annos espressoa ja lasi täytetään maitojuomalla. Melbournessa juoma on tupla-annos espressoa, lasi täytetään puoliksi vedellä ja päälle loraus maitoa.

Lähteet
-------

1. ↑  CoffeeGeek - Build Those Drinks *web.archive.org*.  18.7.2020.  Arkistoitu 18.7.2020. Viitattu 10.7.2023.
2. ↑  Espresso Macchiato | Starbucks *www.starbucks.co.uk*. Viitattu 10.7.2023.
3. ↑  how to order coffee in portugal *Emma's House in Portugal*.  1.3.2010. Viitattu 10.7.2023. (englanniksi)
4. ↑  Internet Archive: *Espresso : ultimate coffee*. Santa Rosa : Cole Group, 1993. ISBN 978-1-56426-557-9. Teoksen verkkoversio (viitattu 10.7.2023).
5. ↑  Moldvaer, Anette: *Coffee Obsession*, s. 150-151. Dorling Kindersley Limited, 2014.
6. ↑  How to order a coffee in Australia *ABC Education*.  17.5.2017. Viitattu 10.7.2023. (englanniksi)
7. ↑  Solving the Macchiato Mystery *Vittoria Coffee*. Viitattu 10.7.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Caffè macchiato
**Dink Smallwood** on RTSoftin kehittämä humoristinen tietokoneroolipeli, jossa ohjataan nuorta sikafarmaripoikaa nimeltä Dink Smallwood tämän matkalla sankariksi. Peli julkaistiin 24. huhtikuuta 1998. Sitä ennen pelistä julkaistiin demoversio loppuvuodesta 1997.

Pelin luoneen Seth Robinsonin mukaan sen suunnittelussa merkittävimpiä esikuvia olivat *The Legend of Zelda*- ja *Monkey Island* -pelisarjat. Robinsonin lisäksi pelin kehittämiseen osallistuivat Justin Martin, Greg Smith ja Shawn Teal.

Tarina
------

Dink Smallwood on kaksin äitinsä kanssa pienessä Stonebrookin kylässä asuva nuorukainen, joka on aina unelmoinut urasta kuninkaan urheana ritarina. Arkea sikojen kasvattajana ei helpota tieto siitä, että hänen inhoamansa Milder Flatstomp samasta kylästä on juuri päässyt kuninkaan armeijaan. Eräänä päivänä palatessaan poimimasta pähkinöitä Dink näkee kotitalonsa liekeissä. Äitinsä kuoltua tulipalossa Dink jättää kotikylänsä ja lähtee toiseen kylään tätinsä luokse. Samalla hän kuitenkin alkaa punoutua kiinni kuningaskuntaa uhkaavaan salajuoneen, jonka hän päättää estää. Kohdattuaan muun muassa ankkoja palvovan kylän ja pelastettuaan sen asukkaat nälänhädältä Dink päätyy lopulta taistelemaan pelin loppuvastusta, pahaa Seth-jumalaa, vastaan koettaessaan pelastaa entistä kiusaajaansa, ritariksi kuninkaan palveluksessa kohonnutta Milderiä.

Lähteet
-------

1. ↑  Dink Smallwood *IGN*. Viitattu 26.9.2012. (englanniksi)
2. 1 2  Henrik, Tom: Seth tells the history of the making of Dink Smallwood *Reloaded.org*.  15.2.2005. Viitattu 23.4.2013. (englanniksi)

Aiheesta muualla
----------------

* Dink Smallwood RTsoftin sivuilla
* The Dink Network
**Griko** (kreik. Κατωιταλιώτικα, *Katoitaliótika*) on nykykreikan murre, jota puhutaan Italiassa historiallisen Suur-Kreikan (*Magna Graecia*) alueella. Sen puhujat ovat Italian kreikkalaisia.

Historia
--------

Eräiden teorioiden mukaan griko olisi jäänne antiikin ajoilta, mutta se on kielen rakenteen perustella lähempänä keskiajalla Kreikassa puhuttuja murteita kuin antiikin kreikkaa. Tästä on päätelty, että kieli olisi saapunut alueelle Bysantista. Pääosa kielen puhujista on jakautunut kahteen toisistaan erillään olevaan alueeseen, Calabrian eteläosaan (*Bovesia*) sekä Apulian itäosaan (*Grecìa Salentina*). Näistä kahdesta Grecìa Salentina on huomattavasti suurempi. Italiassa griko on tunnustettu vähemmistökielenä ja sen puhujat etnisenä vähemmistönä.

Kielinäyte
----------

Grikon kielen alueet.
**Griko**

Εβώ πάντα σε σένα πενσέω,
γιατί σένα φσυκή μου 'γαπώ,
τσαι που πάω, που σύρνω, που στέω
στην καρδιά μου πάντα σένα βαστώ.
*Evó pánta se séna penséo,*
*giatí séna fsykí mou 'gapó,*
*tsai pou páo, pou sýrno, pou stéo*
*stin kardiá mou pánta séna vastó.*
**Kreikka**

Εγώ πάντα εσένα σκέφτομαι,
γιατί εσένα ψυχή μου αγαπώ,
και όπου πάω, όπου σέρνομαι, όπου στέκω,
στην καρδιά μου πάντα εσένα βαστώ.
*Egó pánta eséna skéftomai,*
*giatí eséna psychí mou agapó,*
*kai ópou páo, ópou sérnomai, ópou stéko*
*stin kardiá mou pánta eséna vastó.*

Lähteet
-------

1. ↑  Ethologue, Languages of Italy
**Caesar Baronius** (tai **Cesare Baronio**) (30. elokuuta 1538 Sora, Napolin kuningaskunta – 30. kesäkuuta 1607 Rooma) oli italialainen kardinaali ja kirkkohistorioitsija. Roomalaiskatoliset oppineet ovat kutsuneet Baroniusta "kirkkohistorian isäksi" Eusebioksen ohella.

Elämä ja ura
------------

Baronius opiskeli Verolissa ja Napolissa lakia. Roomassa hän liittyi Philip Nerin johtamaan Oratoriaanien kongregaatioon vuonna 1557, sai pappisvihkimyksen vuonna 1564 ja tuli Oratoriaanien esimieheksi vuonna 1593. Paavi Klemens VIII, jonka rippi-isä Baronius oli, teki hänestä kardinaalin vuonna 1596 ja seuraavana vuonna Vatikaanin kirjastonhoitajan. Seuraavissa konklaaveissa hänet melkein valittiin kahdesti paaviksi, mutta Espanja vastusti häntä kummallakin kerralla hänen Sisilian monarkiaa käsittelevän teoksensa vuoksi, jossa hän puolusti paavin oikeuksia Sisiliaan Espanjan hallituksen vaatimuksia vastaan.

Baronius tunnetaan parhaiten kirkon historiaa vuoteen 1198 (paavi Innocentius III:n valtaantulovuosi) esittelevästä *Annales Ecclesiastici* -teoksestaan, jonka hän laati Philip Nerin käskystä vastauksena protestanttisen Matthias Flaciuksen katolilaisvastaiselle *Centuriae Magdeburgenses* -teokselle. Luennoituaan lähes 30 vuotta kirkkohistoriasta Santa Maria in Vallicellassa ja oltuaan Philip Nerin opissa hän ryhtyi kirjoittamaan ja tuotti kaksitoista nidettä vuosina 1588–1607. *Annalesissa* hän käsittelee historiaa tiukasti kronologisessa järjestyksessä ja pitää teologian taka-alalla käyttäen lähteinään valtavaa määrää asiakirjoja. Huolimatta monista virheistä, erityisesti Kreikan historiassa, jossa hän joutui turvautumaan toisen käden tietoihin, Baroniuksen teos on rehellinen yritys kirjoittaa historiaa. Protestanttiset kriitikot arvostelivat Baroniusta, koska hän ei juurikaan osannut hepreaa eikä kreikkaa. Paavi Gregorius XIII:n käskystä Baronius ryhtyi myös toimittamaan uutta painosta *Martyrologium Romanum* -martyrologiaan (1586), jonka hän puhdisti monista epätarkkuuksista. Hänen vuoteen 1198 päättyviä *Annales*-julkaisujaan jatkoivat Odorico Raynaldi (yhdeksän nidettä, 1676–1677), Giacomo Laderchi (3 nidettä, 1728–1737) ja Augustin Theiner (3 nidettä, 1856).

Lähteet
-------

1. 1 2 3  Baronius, Caesar *Encyclopedia Britannica*.  1911. Viitattu 12.02.2023.
2. 1 2 3  Cesare Baronius *The Catholic Encyclopedia*.  1907. Viitattu 12.02.2023.

Aiheesta muualla
----------------

* Kuvia tai muita tiedostoja aiheesta **Caesar Baronius** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
	+ 2
	+ 3
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Australia
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Italian People
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Palaun maantiede** kertoo Mikronesian länsiosassa sijaitsevan Palaun maantieteestä. Palau on osa Mikronesiaan kuuluvaa Karoliinien saaristoa. Palaun saariin kuuluvat monet tuliperäiset saaret, joita ovat Babelthuap, Koror, Peleliu ja Angaur. Alueeseen kuuluvat myös Kayangel ja Ngaruangi, jotka ovat koralliriuttaan kuuluvia atolleja. Lisäksi Palaun saaristoon kuuluu 200 saarta, joista useimpien kallioperä on muodostunut kalkkikivestä. Suurin osa Palaun saarista ovat yhden koralliriutan ympäröimiä. Yksi suurimmista saarista on Babelthuap, jonka keskellä on saarten korkein kohta, joka on 242 metrin korkeudella merenpinnasta.

Palaun ilmasto on merellisen kostea. Lämpötila on keskimäärin 24-30°C ja saarten välissä olevien laguunien veden lämpötila on yleensä noin 27°C.

Useilla Palaun saarilla on trooppista sademetsää, missä yleisiä puulajeja ovat maorihehkupuu, leipäpuu, viikunapuu ja kookospalmu. Rantojen läheisyydessä on magrovemetsää ja ruohosavannia. Saaristoa lähellä sijaitsevalta mereltä löytyy yli 1500 kalalajia sekä satoja koralli- ja merivuokkolajeja ja myös jättisimpukoita, merikilpikonnia, merikäärmeitä, paholaisrauskuja, merilehmiä, paholaisrauskuja ja mustaevähaita. 70 asumattoman saaren alueelle on perustettu luonnonsuojelualue.

Lähteet
-------

1. ↑  Detlef Wienecke-Janz: *Maailmalla, Afrikka ja Oseania*, s. 272. Suomentanut Elina Eichhorn, Arto Häilä, Eija Kämäräinen, Riitta. Weilin+Göös, 2009. ISBN 978-951-0-33477-5.
Cafe Regatta talvella 2018.
**Cafe Regatta** on kahvila Helsingin Taka-Töölössä. Kahvilarakennus on pieni punainen hirsimökki, joka on sijainnut samalla paikalla Merikannontiellä, Taivallahden rannalla, jo 1800-luvun lopusta alkaen. Alkujaan rakennus oli Pauligin kahvisuvun kalastusvaja.

Cafe Regatta on sisätiloiltaan pieni, mutta asiakaspaikkoja on sään salliessa lisää terassilla, josta levittäytyy merinäkymä. Kahvila terasseineen on koristeltu erilaisin käyttöesinein ja kyltein.
Terassilla on nuotiopaikka makkaran paistamista varten. 

Kahvilatuotteiden lisäksi Regatan valikoimiin kuuluu välinevuokrausta. Kesäkaudella kahvilalta voi vuokrata käyttöönsä kanootin, kajakin, soutuveneen tai SUP-laudan.

Lähistöllä on useita nähtävyyksiä, kuten Sibelius-monumentti, Soutustadion, joka rakennettiin Helsingin olympialaisia varten, sekä vanha Pauligin huvila.

Suosio
------

Kahvila Regatta on mainittu erilaisilla Helsinkiä esittelevillä matkailusivustoilla, ja siksi siellä käy paikallisten lisäksi myös turisteja. TripAdvisor-palvelussa kahvila on saanut lukuisia arvosteluja ja 4,5/5 tähteä. Regatta voitti myös City-lehden suuressa ravintolaäänestyksessä 2014 kaupungin parhaan kahvilan tittelin.

Lähteet
-------

1. ↑  Helsinki myy useita arvokiinteistöjä – listalla myös Cafe Regatta *Helsingin Sanomat*.  22.5.2014. Viitattu 2.5.2022.
2. ↑  Cafe Regatta *Stadissa.fi, Helsingin kulttuurikeskus*. Viitattu 27.1.2015.
3. ↑  Cafe Regatta *TripAdvisor.fi*. Viitattu 27.1.2014.
4. ↑  Cityn Suuri Ravintolaäänestys 2014: Helsinki *City.fi*.  7.6.2014. Viitattu 27.1.2015.

Aiheesta muualla
----------------

* Kuvia tai muita tiedostoja aiheesta **Cafe Regatta** Wikimedia Commonsissa

* Cafe Regatan Facebook-sivu
* Cafe Regatta Google Mapsissa
Palatsinraitin silta

|  |  |
| --- | --- |
| Sijainti | 
Tampereen keskustaSuomi |
| Pituus | 
93 m |
| Leveys | 
6 m |
| Ylittää | 
Tammerkoski |

Hallinto| Tyyppi | 
Kevyen liikenteen silta |
| Avattu | 
26. lokakuuta 2012 |
| Ylläpitäjä | 
Tampereen kaupunki |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Palatsinraitin silta** on kevyen liikenteen silta Tampereella. Silta ylittää Tammerkosken yhdistäen Finlaysonin ja Tampellan kaupunginosat. Rakennustyöt alkoivat vuonna 2009 ja teräsbetonisilta avattiin käyttöön vuonna 2012. 

Palatsinraitin silta rakennettiin Tammerkosken yläjuoksulle samanaikaisesti uudelleenrakennetun padon kanssa. Silta on rakennettu patorakennelmien päälle. Finlaysonin puolella sillan alkupää on Wilhelm von Nottbeckin puistossa. Silta ylittää ensin Finlaysonin entisen puutarhakanavan alun ja sen jälkeen kaksi Finlaysonin vesivoimalaitoksen kanavaporttia, jotka aukeavat sillan alle. Tämän jälkeen sillan keskiosassa on kolme tulvauoman porttia, joilla säädetään Näsijärven pintaa, ettei se pääse nousemaan yli tulvarajan. Tampellan puolella ennen Aleksandra Siltasen puistoa on vielä kaksi Tampellan vesivoimalaitoksen kanavaporttia, jotka ovat samanlaisia kuin Finlaysonin puolella. Normaalitilanteessa voimalaitosten portit ovat auki ja tulvaportit kiinni.

Lähteet
-------

1. ↑  Miika Kaukinen: Nyt se on valmis!.  *Naps, Tampereen sähkölaitoksen asiakaslehti*, 4/2012, s. 6-7.
2. ↑   (Arkistoitu – Internet Archive)

Aiheesta muualla
----------------

* Panoraamakuva Palatsinraitin sillalta - Virtuaalinen Tampereen kaupunkiopas: VirtualTampere.com
Burgundien kuningaskunta 443–476.
**Burgundit** olivat itägermaaneihin kuuluva kansa, joka on saattanut alun perin olla kotoisin Skandinaviasta. Heidän alkuperäinen kotimaansa oli Itämeren etelärannoilla, ja Bornholmin saari on saanut nimensä heidän mukaansa. He muuttivat 100-luvulla Veikselin jokilaaksoon. Gepidit kuitenkin ahdistelivat burgundeja ja pakottivat nämä muuttamaan länteen Rooman valtakunnan rajoille. Vuonna 406 burgundit tunkeutuivat vandaalien ja alaanien jäljessä Galliaan ja perustivat ensimmäisen voimakkaan kuningaskuntansa, joka laajentui 400-luvulla Reinin länsirannoille ja Geneve-järven lähistölle. He saivat sittemmin myös Rooman foederatin aseman. 

Aluksi Rooma koki burgundit uhaksi ja onnistui yllyttämään hunnit burgundien kimppuun. Hunnit hävittivätkin burgundien valtakunnan. Nämä tapahtumat innoittivat sittemmin Nibelungein laulun sepittäjiä.

Roomalainen sotapäällikkö Aëtius antoi 440-luvulla burgundeille luvan asettua Rhônen yläjuoksulle. Burgundit myös olivat Aëtiuksen liittolaisina Katalaunien kenttien taistelussa.

Länsi-Rooman heikentyessä 400-luvun loppupuoliskolla burgundit laajensivat alueitaan, ja ottivat pääkaupungikseen Lyonin. Tämä burgundien toinen valtakunta saavutti huippunsa kristityn kuningas Gundobadin aikana. Hän kokosi burgundien lait kahdeksi lakikokoelmaksi, burgundeja koskevaksi Lex Gundobadaksi ja gallialais-roomalaisia alamaisia koskevaksi Lex Romana Burgundionumiksi. Vuonna 500 saalilaiset frankit hyökkäsivät kuninkaansa Klodvigin johdolla burgundien valtakuntaan. Seuraavina vuosikymmeninä frankit hyökkäilivät toistuvasti burgundien kimppuun. Lopullisen tappion burgundit kärsivät 534 ja heidän valtakuntansa liitettiin frankkien valtakuntaan.

Burgundit antoivat nimen myöhemmälle Burgundin herttuakunnalle ja alueelle.

Burgundien kuninkaat
--------------------

* Gebicca
* Gundomar I
* Giselher
* Gunther
* Gunderik
* Gundobad
	+ Godegisel
	+ Kilperik
	+ Godomar
* Sigismund
* Godomar II

Lähteet
-------

1. 1 2  Burgundy *Encyclopaedia Britannica Online Academic Edition*. Encyclopædia Britannica Inc. Viitattu 7.10.2014.
2. ↑  Kings of the Burgundians *germantribes.org*.  Arkistoitu 12.6.2011. Viitattu 28.9.2019. (englanniksi)
**Cafer Höyük** on kivikautinen asuinpaikka Malatyan maakunnassa 40 km Malatyasta koilliseen, nykyisessä Turkissa. Kivikautisissa löydöissä on nähtävissä obsidiaanista valmistettujen työkalujen määrän lisääntyminen ajan mukana.

Kehitys ajan mukana
-------------------

Nykykäsityksen mukaan Lähi-idän esikeraamisen neoliittisen kauden "vanha jakso" alkoi jo noin 8900 eaa, eikä 8450 eaa, niin kuin aiemmin ajateltiin ja jatkui täällä vuoteen 7180 eaa. Aikakauden kauden talot muistuttavat Cayonun solumaisen pohjakaavan talonrakennuskautta. Härkökaiverrukset seinissä tuovat mieleen Catal Hyuykin häränpääkuvat. Ensimmäinen merkki domestikoidun viljan viljelystä ilmestyi pian tämän vaiheen jälkeen kauden keskivaiheilla. Ensimmäiset viljalajit olivat emmer- ja einkornvehnä. Mutta karjanhoito ilmaantui vasta myöhemmin.

Lähteet
-------

1. ↑  Jacques Cauvin (27 July 2000). The Birth of the Gods and the Origins of Agriculture. Cambridge University Press. pp. 82–. ISBN 978-0-521-65135-6.
2. ↑
3. ↑  Thissen, L. CANeW 14C databases and 14C charts, Anatolia, 10000 - 5000 cal BC, Gérard and Thissen (eds.) 2002, The Neolithic of Central Anatolia. Internal Developments and External Relations During the 9th - 6th Millennia cal BC. Proceedings of the CANeW Table Ronde, Istanbul 23–24 November 2001, Istanbul, Ege Publishing Co. Istanbul, 299-337
4. ↑   Türkiye Arkeolojik Yerleşmeleri - TAY Projesi Cafer Höyük
5. ↑  Jacques Cauvin (27 July 2000). The Birth of the Gods and the Origins of Agriculture. Cambridge University Press. s–. ISBN 978-0-521-65135-6.
**Jaettu muisti** (engl. *shared memory*) on prosessien välinen kommunikaatiotapa, joka löytyy jossakin muodossa useista eri käyttöjärjestelmistä.
Menetelmässä tietty muistialue merkitään saataville useammalle prosessille ja se voi olla nopein tapa kommunikoida minimoiden kopioiden tarvetta.

Jaetulla muistilla voidaan tarkoittaa myös tietokonelaitteiston kykyä käyttää samoja muistialueita riippuen muistiarkkitehtuurista.

Unixeissa ja Unixin kaltaisissa käyttöjärjestelmissä voidaan käyttää System V järjestelmäkutsuja `shmget()` ja `shmctl()` jaetun muistialueen luomiseen ja käsittelyyn. Uudempi POSIX-yhteensopiva rajapinta käyttää `shm_open()`, `ftruncate()` ja `mmap()` järjestelmäkutsuja. Käyttöjärjestelmät voivat tukea molempia tapoja.

Windowsissa käytetään `CreateFileMapping()` ja `MapViewOfFile()` funktioita tai `CreateSharedMemory()` ja `AllocateSharedMemory()` jaetun muistialueen käsittelyyn.

Jaettu muisti ei itsessään määrittele dataformaattia jaetuille tiedoille. 

Muistialue ei ole varattu prosessilta.

Lähteet
-------

* Stevens, W. Richard: *Advanced Programming in the UNIX Environment*. Addison-Wesley, 1993. ISBN 0201563177.

### Viitteet

1. ↑  shm\_overview *man7.org*. Viitattu 30.11.2017.
2. ↑  Marty Kalin: Inter-process communication in Linux: Shared storage *opensource.com*.  15.4.2019. Viitattu 10.7.2021. (englanniksi)
3. ↑  Creating Named Shared Memory Microsoft. Viitattu 30.11.2017.
4. ↑  CreateSharedMemory function Microsoft. Viitattu 30.11.2017.
5. ↑  Martin Streicher: Interprocess communication with shared memory  28.9.2010. IBM. Viitattu 30.10.2017.

Aiheesta muualla
----------------

* shmget The Open Group Base Specifications (englanniksi)
* shmctl The Open Group Base Specifications (englanniksi)
Devgad-ranta Maharashtran Konkan-rannikolla.
Rannat, jotka on täynnä huojuvia kookospalmuja, ovat yleinen näky Konkanin rannikolla.
**Konkan** on osa Intian niemimaan länsirannikon keskiosaa. Konkanin sisämaahan kuuluu lukuisia jokisaaria, jokilaaksoja ja Länsi-Ghatien mäkisiä rinteitä, jotka johtavat Deccanin alueen laakioon. Maantieteellisesti Konkania sitoo lännessä Arabianmeri ja idässä Deccanin ylänkö. Konkanin rannikko kulkee pohjoisesta Damanin kohdalta Khambatinlahdella, ulottuu etelään Maharashtran ja Goan länsirannikkoalueiden varrella ja kohtaa Kanaran rannikon Uttara Kannadan pohjoisreunalla Karnatakassa. Konkanin tunnetuimmat saaret ovat Ilhas de Goa, Goan pääkaupunki Panajin sijaintipaikka, ja Salsetten saari, jolla Maharashtran pääkaupunki Bombay (Mumbai) sijaitsee.

Katso myös
----------

* Konkani
* Malabarrannikko

Lähteet
-------

1. ↑  Konkan *Britannica*. Viitattu 20.5.2021. (englanniksi)

Aiheesta muualla
----------------

* Kuvia tai muita tiedostoja aiheesta **Konkan** Wikimedia Commonsissa
**J. J. Fad** (tunnettu myös nimellä **Original J. J. Fad**) on yhdysvaltalainen hip hop -yhtye Rialtosta, Kaliforniasta. Yhtyeen kaikki jäsenet ovat naisia. Nimi on akronyymi J. J. Fadin alkuperäisten jäsenien nimistä: **J**uana, **J**uanita, **F**atima, **A**nna ja **D**ania. Tosin yhtyeen muuttaessa kokoonpanoansa myös nimen merkitys muuttui: nykyään se tarkoittaa jäsenien mukaan "**J**ust, **J**ammin’, **F**resh **a**nd **D**ef." J. J. Fadin kappale "Supersonic", jonka N.W.A-yhtyeeseen kuuluva Arabian Prince tuotti, oli R&B-listan 30 parhaimman joukossa ja myi kultaa.

Diskografia
-----------

* *Supersonic* (1988)
* *Not Just a Fad* (1991)

Lähteet
-------

1. 1 2  J.J. Fad *Discogs*. Viitattu 31.5.2017. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |
**The Death and Life of Great American Cities** on Jane Jacobsin vuonna 1961 julkaistu teos. Teoksessa arvostellaan 1900-luvun kaupunkisuunnittelupolitiikkaa, syyttäen sitä monien kaupunginosien rappiosta Yhdysvalloissa. Teoksessa esitettiin näkemyksiä niistä tekijöistä, jotka luovat kaupunkeihin elävyyttä..

Sisältö
-------

Jacobs argumentoi, että modernistinen kaupunkisuunnittelu ylenkatsoo kaupunkia, koska se ylenkatsoo ihmisyhteisöjä ja ihmisten toimintaa niissä. Hän arvostelee myös Le Corbusierin Ville Radieuse- ja Ebenezer Howardin puutarhakaupunki-malleja. Jacobs piti tuhoisimpana vanhan rakennuskannan päälle sijoitettavaa uudisrakentamista (engl. *urban renewal*) ja eri toimintojen, kuten asumisen, liiketoiminnan ja työpaikkojen erottelua. Hän väitti näiden toimintatapojen tuhoavan yhteisöjä ja liiketoimintaa luomalla eristettyä ja toimimatonta kaupunkitilaa.

Näiden tilalle Jacobs esittää neljää monimuotoisuuden tekijää. *Näiden neljän tekijän välttämättömyys on tämän kirjan tärkein sisältö. Yhdessä nämä ehdot luovat tehokkaita taloudellisia varantoja* (engl. *efficient economic pools of use*). Jacobsin neljä ehtoa monimuotoisuuden toteutumiselle ovat seuraavat:

1. Eri toimintojen sekoittaminen, jotta katutilassa olisi toimintaa kaikkina aikoina päivästä.
2. Lyhyet korttelivälit, jotka mahdollistavat suuren jalankulkijoiden läpäisyvirran.
3. Rakennuskannassa eri-ikäisiä ja -kuntoisia rakennuksia. Tämä mahdollistaa erilaisiin taloudellisiin resursseihin pohjautuvien toimintojen diversiteetin.
4. Tiiviys, joka mahdollistaa riittävän volyymin eri toimintojen elävyyden ylläpitämiseksi.

Jacobsin estetiikkaa voidaan pitää vastakohtana modernistisen arkkitehtuurin estetiikalle, korostaen elävyyttä ja suunnittelmattomuutta korkeammalle kuin järjestystä ja tehokkuutta. Jacobs käyttää usein New York Cityn Greenwich Villagea, jossa hän itsekin on asunut ja toiminut, esimerkkinä elävästä urbaanista yhteisöstä.

Vaikutus
--------

*The Death and Life of Great American Cities* on Jacobsin tunnetuin teos. Se on käännetty kuudelle kielelle ja sitä on myyty yli 250 000 kappaletta.

Teoksella oli merkittävä vaikutus Uusi urbanismi -liikkeeseen (engl. *New Urbanism*). Liike syntyi 1980-luvulla puolustamaan tiiviitä kävelykaupunkeja esikuvanaan vanhat keskieurooppalaiset kaupungit.

Lähteet
-------

1. ↑  Dreier, Peter: Jane Jacobs’ Radical Legacy  2006. National Housing Institute. Viitattu 4.5.2013. (englanniksi)
2. ↑  Ward, Stephen: Jane Jacobs: Critic of the modernist approach to urban planning who believed that cities were places for people *independent.co.uk*.  3. kesäkuuta 2006. Viitattu 5. toukokuuta 2013. (englanniksi)
**Chehalis** Yhdysvaltojen Washingtonin osavaltiossa sijaitseva joki. Sen haaroittunut valuma-alue alkaa osavaltion lounaisosista, josta joki virtaa ensin itään, sitten pohjoiseen, ja viimein länteen muodostaen silmukan. Lopulta joki laskee Grays Harborin estuaarilahteen Tyynessä valtameressä.

Joen kulku
----------

Chehalisjoki alkaa West Fork Chehalis- ja East Fork Chehalis -jokien yhtymäkohdasta, Lewisin piirikunnan lounaisosassa. Sieltä joki virtaa pohjoiseen ja itään, keräten sivujokien virtoja, joiden pääasiallinen valuma-alue on Willapa Hillsin kukkulat ja muut läheiset matalahkot vuoret.

South Fork Chehalis -joki yhtyy Chehalisjokeen hieman Chehalisin kaupungista länteen. Kaupungin kohdalla jokeen yhtyy Newaukumjoki. Kaupungista joki virtaa pohjoiseen, ja Centralian kaupungin kohdalla Chehalikseen yhtyy Skookumchuckjoki.

Centralian jälkeen Chehalis virtaa pohjoiseen ja länteen, jossa siihen yhtyvät muun muassa Black Hillsin kukkuloilta tuleva Blackjoki sekä Satsop- ja Wynoocheejoet, joiden valuma-alueena on Olympicin vuoriston eteläosat. Wynocheejoki yhtyy Chehalisjokeen Montesanon kaupungin lähellä. Tästä eteenpäin vuorovesi vaikuttaa enenevissä määrin Chehalisjokeen, ja se laajenee Grays Harborin estuaariksi.

Aberdeenin kaupunki sijaitsee aivan Chehalisjoen suulla. Hieman kaupungista itään, Wishkahjoki yhtyy Chehalisjokeen. Hieman kaupungista länteen Hoquiamjoki yhtyy pääjokeen. Juuri ennen estuaarin laskua Tyyneen valtamereen, siihen yhtyy vielä Humptulipsjoki.

Lähteet
-------

1. 1 2  Geographic Names Information System Feature Detail Report: Chehalis River
2. ↑
3. ↑  Chehalis River Council – Overview of the Chehalis River Basin

Aiheesta muualla
----------------

* Chehalis River Council (englanniksi)
* USGS: Chehalisjoen ja sen sivujokien kartta (englanniksi)
**Rapsáni** (kreik. Ραψάνη) on Kreikan kylä, joka kuuluu hallinnollisesti Témpin kuntaan, Lárisan alueyksikköön ja Thessalian alueeseen. Aiemmin kylä kuului Káto Ólympoksen kuntaan ja vuodesta 2011 lähtien Témpin kunnan Káto Ólympoksen kunnallisyksikköön. Kylän väkiluku on 555 (vuonna 2011).

Paikka, jossa Kosmas Aitolialainen opetti.
Rapsáni sijaitsee Ólympos-vuoren kaakkoisrinteellä Témpin solan alueella. Kylän seutu on Thessalian tärkeimpiä viinintuotantoalueita. Tärkein lajike alueella on Xinómavro.

Rapsáni muodostaa myös laajemman kyläyhdyskunnan (Τοπική Κοινότητα Ραψάνης, *Topikí Koinótita Rapsánis*), johon kuuluvat varsinaisen Rapsánin kylän lisäksi kylät Ágios Konstantínos ja Peratariá. Koko yhdyskunnan väkiluku on 687.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Tsantali - Olympus Rapsani *All about Greek Wine*.  Arkistoitu 28.8.2017. Viitattu 4.9.2017.

Aiheesta muualla
----------------

* Kuvia tai muita tiedostoja aiheesta **Rapsáni** Wikimedia Commonsissa
**Jadwiga Sarnecka** (1883 Szarogród – 29. joulukuuta 1913 Krakova) oli puolalainen säveltäjä ja pianisti.

Sarneckan opettajiin kuuluivat Aleksander Michałowski, Teodor Leszetycki, Władysław Żeleński, Felicjan Szopski ja mahdollisesti Henryk Melcer. Hänen sävellyksistään ei aluksi tullut pidettyjä; niitä kuvattiin muun muassa oudoiksi ja kaoottisiksi. Hän kuitenkin jatkoi säveltämistä ja töidensä painamista omalla kustannuksellaan. Hänen lahjakkuutensa löysi Feliks Jasieński, joka ryhtyi rahoittajaksi. Myös Adolf Chybiński, Józef Reiss ja Zdzisław Jachimecki alkoivat kirjoittaa suosiolliseen sävyyn hänen töistään.

Frédéric Chopinin satavuotisjuhlan kunniaksi Lvivissä järjestetyssä kilpailussa Sarnecka sai toisen palkinnon neljännestä balladistaan; ensipalkinto meni Karol Szymanowskille. Ensimmäisessä virallisessa puolalaismuusikkojen kokoontumisessa Sarnecka oli ainoa esitelmöimään pyydetty nainen. Hän puhui luovuuden ja virtuoosisuuden suhteesta sävellystyössä.

Myös ankara kritiikki kuitenkin jatkui, ja lisäksi Sarneckan sairastama tuberkuloosi eteni. Hän jatkoi sävellystyötään, mutta lopetti jossain vaiheessa teostensa julkaisemisen. Tällä kaudella saivat alkunsa hänen avantgardistisimmat teoksensa, joissa hän radikalisoi harmonista ja tyylillistä sävelkieltään. Teosten joukossa ovat seitsemän balladia, kaksi sonaattia, kaksi muunnelmasarjaa ja muita pianoteoksia. Sarnecka sävelsi myös kolme pianosäesteistä yksinlaulua. Kuoltuaan tuberkuloosiin hän sai hautapaikan Rakowickin hautausmaalta, mutta hauta ei ole säilynyt näihin päiviin.

Lähteet
-------

1. 1 2 3 4  PWM Edition: Composers & Authors

Aiheesta muualla
----------------

* IMSLP: Jadwiga Sarnecka: nuotteja

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |

 |
| "Jokivarsi"Jokivarsiband |
| --- |
| Singlen "Jokivarsi" kansikuva |
| Singlen tiedot |
|  Julkaistu | 2007 |
|  Tyylilaji | Iskelmä |
|  Kesto | 05.59 |
|  Levy-yhtiö | Zomba Music Publishers Ltd / Universal Music Publishing MGB Scandinavia AB |

"**Jokivarsi**" on vuonna 2007 levytetty suomenkielinen versio Jimmy Nailin kappaleesta "Big River". Juice Leskinen teki kappaleeseen suomennoksen, joka jäi yhdeksi hänen viimeisistä töistään. Laulu on kunnianosoitus Kymijoen alueelle ja vuonna 2006 lakkautetulle Voikkaan paperitehtaalle. Solisteina ovat alueelta kotoisin oleva Harri Marstio ja hänen ystävänsä Pirkka-Pekka Petelius, Matti Nyström, Timo Ronkainen, Kristiina Elstelä ja Pekka Kuorikoski.

Muusikot
--------

* Pedro Hietanen – haitari, flyygeli
* Esa Kotilainen – Hammond-urut
* Nipa Niilola – kitarat
* Marko Liski – basso
* Twist Twist Erkinharju – rummut
* Tapani Heiskanen – tamburiini

Aiheesta muualla
----------------

* Jokivarsi -projektin viralliset sivut (Arkistoitu – Internet Archive)
Cook vuonna 1977.
**Paul Cook** (s. 20. heinäkuuta 1956 Lontoo, Englanti) on Sex Pistolsin alkuperäinen rumpali. 

Cook asui nuoruudessaan Lontoon Hammersmithissä. Hän kävi Christopher Wrenin koulua ja tapasi siellä myös Steve Jonesin. Toisin kuin Jones, hän oli kuitenkin vakaasta perheestä. Vuosina 1972–1973 Cook, Jones ja heidän koulukaverinsa Wally Nightingale muodostivat The Strand -nimisen yhtyeen. Cook oli ensimmäinen joukosta, joka teki mieluummin investointeja yhtyeen varusteiden eteen kuin varasti ne. Seuraavien kolmen vuoden aikana yhtyeestä muodostui Sex Pistols, jossa Cook toimi rumpalina. 

Sex Pistolsin hajoamisen jälkeen 1978 Cook ja Jones työskentelivät yhdessä Malcolm McLarenin kanssa The Great Rock'n'Roll Swindle -elokuvan parissa. Kaksikko levytti myös pari kappaletta käyttäen Sex Pistols -nimeä, esimerkiksi "Silly Thing", jonka päälaulajana Cook oli. Ajauduttuaan kiistoihin McLarenin kanssa Cook ja Jones perustivat Andy Allenin kanssa uuden yhtyeen nimeltä The Professionals. Professionals julkaisi kuusi singleä ja kaksi albumia, mutta he eivät koskaan pääseet yhtä pitkälle kuin Sex Pistolsin kanssa. Myöhään 1980-luvulla Cook tuli taas pinnalle Chiefs of Relief -rock-yhtyeen rumpalina, ja sen jälkeen hän soitti Edwyn Collinsin kanssa 1990-luvulla. Pistolsien kanssa tehtiin kuitenkin vielä vuonna 1996 The Filthy Lucre -maailmankiertue. 

Nykyisin Cook on perheellinen isä, joka asuu Shepherds Bushissa vaimonsa Jennyn ja tyttärensä Hollien kanssa. Hän jatkaa työtään muusikkona Collinsille ja Man-Raze-nimisen yhtyeen kanssa.

Aiheesta muualla
----------------

* Paul Cook Sex Pistolsin kotisivuilla (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Suomi (KANTO)
* Yhdysvallat
* Tšekki
* Korea
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |